Diari Oficial de la Generalitat Valenciana


Sumari del DOGV 1254, del 28-02-1990 (1990/816697)

RESOLUCIÓ de 26 de gener de 1990, del Conseller d'Obres Públiques, Urbanisme i Transports, per la qual s'aprova definitivament el Pla General d'Ordenació Urbana de Torrent en totes les seues determinacions i es deixen suspeses exclusivament les corresponents als aspectes tècnics que encara no han pogut ser esmenades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/01/26/(1)/dof/vci/html**

### Dades del document

Número de DOGV
:   1254

Data del DOGV
:   28-02-1990

Secció del DOGV
:   ALTRES DISPOSICIONS

Número del document
:   1990/816697


Data del document
:   26-01-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrent
    * pla d'urbanisme

Resolució del Conseller d'Obres Públiques, Urbanisme i Transports, de data 26 de gener de 1990, per la qual s'aprova definitivament el Pla General d'Ordenació Urbana de Torrent en totes les seues determinacions i es deixen suspeses exclusivament les corresponents als aspectes tècnics que encara no han pogut ser esmenats.  
Vist l'expedient relatiu al Pla General d'Ordenació Urbana de Torrent.  
Vist que l'Ajuntament de Torrent el 21 de desembre de 1989, va remetre el Projecte del Pla General d'Ordenació Urbana perquè fos aprovat definitivament tot complint el que disposa l'article 131.3 del Reglament de Planejament Urbanístic.  
Vist que l'esmentat projecte va ser aprovat inicialment pel Ple de l'Ajuntament el dia 29 de juliol de 1989, i va ser sotmés a informació pública, mitjançant la publicació en el Butlletí Oficial de l'Estat el 14 d'agost de 1989, en el Butlletí Oficial de la Província el 18 d'agost de 1989 i en el diari Levante el 9 d'agost del mateix any; i que durant aquest període es varen presentar 200 al·legacions.  
Vist que l'Ajuntament el 13 d'octubre de 1989 va acordar introduir modificacions substancials, conseqüència de les al·legacions esmentades i, en conseqüència sotmetre'l de nou a informació pública, tot publicant-ne l'acord en el Butlletí Oficial de l'Estat el 18 d'octubre el 1989, el Butlletí Oficial de la Província el 19 d'octubre de 1989 i en el periòdic Levante el 18 d'octubre del mateix any i que es varen presentar quatre al·legacions durant l'esmentat període d'exposició pública.  
Vist que el Ple de l'Ajuntament de 16 de desembre de 1989, vists els informes emesos i les al·legacions presentades, va acordar aprovar provisionalment el Pla General d'Ordenació Urbana.  
Vist que l'acord amb l'article 131 del Reglament de Planejament, l'Ajuntament de Torrent va sol·licitar els informes preceptius de la Diputació Provincial, de la Comissió Territorial d'Urbanisme i del Consell Metropolità de l'Horta, en haver emés informe el Consell Metropolità de l'Horta, sense que la Diputació Provincial n'haguera emés. Després de transcórrer més d'un mes des de l'aprovació provisional de l'acord del Ple de l'Ajuntament, per la qual cosa aquest es considera favorable.  
Vist que l'informe de la Comissió Territorial d'Urbanisme de València, va ser favorable encara que feia algunes observacions al Pla General per la qual cosa l'Ajuntament va aportar documentació per a contestar-les.  
Atés que s'ha seguit el tràmit per a redacció de Plans Generals d'Ordenació Urbana de ciutats de més de 50.000 habitants d'acord amb l'article 123 i següents del Reglament de Planejament.  
Atés que s'han sol·licitat els informes corresponents d'acord amb l'article 131 del Reglament de Planejament i l'article 7.5 del Decret 65/88 de 9 de maig del Consell de la Generalitat Valenciana.  
Atés que el Cap de Servei de Gestió Urbanística, va emetre informes a la vista dels documents aportats per l'Ajuntament de Torrent, en contestació a les observacions exposades en l'informe de la Comisió Territorial d'Urbanisme.  
Atés que a la vista de l'informe esmentat, que consta en l'expedient es posa de manifest que les observacions fetes per la Comissió Territorial d'Urbanisme no són substacials, i no donen lloc, per tant, a una nova exposició pública.  
Atés que la documentació aportada per l'Ajuntament justifica algunes de les observacions fetes per la Comissió.  
Atés que l'Ajuntament no accepta les observacions referents a l'ordenació de la Glorieta del Cementiri Parroquial, ni tampoc la reordenació de la Glorieta en la cruïlla de l'avda. Sant Llorenç-Camí Reial que incidirà sobre Sòl inclòs en l'àmbit de Convenis Urbanístics subscrits per l'Ajuntament.  
Atés que s'han previst totes les prescripcions quant a la tramitació i documentació es refereix d'acord amb els articles 14 i següents del Reglament de Planejament.  
Atés que és competent aquest Conseller d'acord amb l'article 3.1. del decret 24/87 de 16 de març del Consell de la Generalitat Valenciana.  
Vists els preceptes esmentats, la Llei del Sòl, la Llei de Procediment Administratiu i d'altres d'aplicació escaient, resolc:  
Aprovar definitivament el Pla General d'Ordenació Urbana de Torrent en totes les seues determinacions, i deixar suspeses exclusivament les corresponents als aspectes tècnics que encara no han pogut ser esmenades les quals es reflecteixen en els punts anteriors. S'hauran de considerar en el Document les suggerències exposades en l'informe del Consell Metropolità de l'Horta que l'Ajuntament de Torrent haurà de resoldre, en el termini de dos mesos, en aqueix moment es procedirà a la tramitació escaient per a l'Aprovació Definitiva d'aquests aspectes, i es donarà compte de tot el que es resol en la Comissió Territorial d'Urbanisme de València.  
Contra aquesta resolució que és definitiva es podrà presentar recurs de reposició davant d'aquest Conseller en el termini d' un mes des de l'endemà al de la publicació d'aquest, previ al contenciós-administratiu a interposar, si escau, davant la Sala Contenciosa del Tribunal Superior de Justícia Valencià en el termini de dos mesos des de la data de la publicació de la resolució del recurs de reposició, si aquesta fóra expresa o en el d'un any des de la data de la interposició de l'esmentat recurs, tot açò sense perjudici de qualsevol altre recurs que es considere escaient.  
València, 26 de gener de 1990.   
El Conseller d'Obres Públiques, Urbanisme i Transports: Eugeni Burriel de Orueta.


Còpia Permalink ELI